सुप्रीम कोर्ट ने सरकार से पूछा, क्या आप सो रहे हैं?  
कोर्ट ने पूछा, आप कह रहे हैं कि तमाम जांच एजेंसियां मामले की जांच कर रही हैं और अब तक इन एजेंसियों ने क्या किया है?
सुप्रीम कोर्ट ने बृहस्पतिवार को एक बार कड़ा रुख अख्तियार करते हुए सरकार से सीधे कहा कि विदेशों में काला धन जमा कराने वाले भारतीयों के बारे में अब तक जो भी सरकार ने किया है वह उससे खुश नहीं है। कोर्ट ने साफ कहा कि अब तक जो कुछ भी हुआ है वह बहुत थोड़ा है।  कोर्ट ने पूछा, ''आप कह रहे हैं कि तमाम जांच एजेंसियां मामले की जांच कर रही हैं और अब तक इन एजेंसियों ने क्या किया है? क्या ये सो रही हैं?'' कोर्ट ने काले धन के मामले में मात्र हसन अली पर ध्यान केंद्रित करने के लिए भी सरकार को लताड़ा।